<classify> Rodriguez alitembelea kiwanda cha kusindika mafuta ya alizeti cha Heshima ya Jiko kilichopo Nzuguni katika Manispaa ya Dodoma. Dk Timoth alisema ongezeko la wasindikaji wa mafuta ya alizeti linatakiwa kwenda sambamba na kuongezeka la kilimo cha zao hilo ili viwanda viwe na malighafi za kutosha.Alisema changamoto kubwa sasa kwa wasindikaji ni ukosefu wa alizeti, hali ambayo inasababisha baadhi ya viwanda kushindwa kufanya kazi mwaka mzima. Mzalishaji anaposhindwa kupata mbegu za kutosha inakuwa ni vigumu kuendesha kiwanda, alisema.Mmiliki wa kiwanda hicho, Justine Nyamoga alisema amekuwa akifanya uzalishaji wa mafuta bora ya alizeti na amekuwa akiuza ndani na nje ya Mkoa wa Dodoma. Alisema licha ya kuwa na shamba kubwa la alizeti, lakini nyingine amekuwa akinunua kutoka kwa wakulima.Changamoto kubwa ni upatikanaji wa mbegu kwani wasindikaji wanaongezeka huku uzalishaji wa alizeti ukiwa si mkubwa, alisema. Meneja wa kiwanda hicho, Mike Brightone naye alisema changamoto kubwa walio nayo ni upatikanaji wa mbegu hali ambayo imekuwa ikiathiri uzalishaji.Kwa upande wake, Rodriguez alitaka kufanyike juhudi za kutosha ili kuendeleza viwanda kwani licha ya kuzalisha vimekuwa vikitoa ajira. Alisema kilimo cha alizeti kikipewa msisitizo wazalishaji wataongezeka na kutakuwa na malighafi za kutosha.Hata hivyo, alisema mabadiliko ya tabianchi yamekuwa yakipunguza uzalishaji na hivyo akawataka wakulima kufuata ushauri wa wataalamu hali inayoweza kuongeza uzalishaji kwenye mazao husika.  <topic>: UCHUMI 